හිරිපිටියේ ඒකනායක රාල සමග දළදා හිමි සෙංකඩගලට වැඩමවීමට ඇති කැමැත්ත ඇල්ලේපොළ මංගල හිමි පළමු විමලධර්මසූරිය රජුට වරින් වර දන්වා එවූ බව හැඟෙයි. සෙංකඩගල මෙකලම ලියවුණු දළදා පුවත කාව්‍ය ග්‍රන්ථය අනුව දළදා හිමි සෙංකඩගලට වැඩමවීමට පෙර දෙල්ගමුවේ සිට සෙංකඩගලට දළදා හිමි වැඩමවිය හැකි පාරවල් කුමක් දැයි විමලධර්මසූරිය ගලඋඩහිමි හා සාකච්ඡා කළ බව කියවෙයි. සිංහල දළදා වංශය හා දළදා පුවත කාව්‍ය ග්‍රන්ථ අනුව ඉදල්ගස්හින්න හරහා ඌව පාරෙන් ඉතා රහසිගතව දෙල්ගමුවේ වැඩසිටි දළදා හිමි මහනුවරට වැඩමවීම ආරම්භ විය. මේ ආරංචිය බලාපොරොත්තුවෙන් සිටි පළමු විමලධර්මසූරිය රජු මහනුවර නගරය ඉතා අලංකාර ලෙස සරසා ඇමතීන් පිරිවරාගෙන අම්පිටියට පෙර ගමන් ගොස් දෙල්ගමුවේ සිට වැඩමවන දළදා හිමි ඉමහත් ගෞරවයෙන් පිළිගත් බව දළදා පුවත කාව්‍ය ග්‍රන්ථයේ 440-442 කවිවල කියවෙයි.
දළදාව මහනුවරට රහසිගතව ගෙන්වූවේ ඉදල්ගස්හින්න හරහා කුමන පාරෙන්ද
ඌව